РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 20

от заседание на комисия ”Управление на собствеността”
към Пленума на Висшия съдебен съвет, проведено на 13.06.2018 г.

Днес, 13.06.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Боян Новански
                                                                                      Огнян Дамянов
                                                                                      Пламена Цветанова

           От администрацията на ВСС присъстват: инж. Дениза Павлова – началник отдел „Инвестиции и строителство”, Мая Атанасова – главен експерт – юрисконсулт в дирекция „Правна” и Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”.

І. Инвестиционна дейност 

1. ОТНОСНО: Доклад от инж. Д. Павлова, във връзка с наличните площи в сграда находяща се на бул. „Александър Стамболийски“ № 82, гр. София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА доклада на инж. Дениза Павлова – началник отдел „Инвестиции и строителство” във връзка с наличните площи в сградата, находяща се на бул. „Александър Стамболийски” № 82, гр. София.

2. ОТНОСНО: Писмо от административния ръководител на Районен съд Гоце Делчев, относно реализиране на обект: „Осигуряване на достъпна среда, чрез монтиране на асансьорна  уредба в сградата на Районен съд гр. Гоце Делчев, находящ се на ул. „Отец Паисий“ № 25, гр. Гоце Делчев”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:
2.1. УКАЗВА на председателя на Районен съд гр. Гоце Делчев да възложи изготвянето на инвестиционен проект за асансьор с три спирки. След изготвянето му да представи мотивирано предложение с количествено-стойностна сметка за всички строително-ремонтни дейности по изграждане на асансьор в съдебната сграда.
2.2. ИЗПРАЩА решението по т. 2 от настоящия протокол на председателя на Районен съд гр. Гоце Делчев, за сведение и изпълнение.

3. ОТНОСНО: Писмо с вх. № ВСС-6310/31.05.2018 г. на председателя на Административен съд София - град, относно прехвърляне на средства в размер на 137 571 лева за основен ремонт на охладителната система, от §51-00 „Основен ремонт на ДМА“ в § 52-00 „Придобиване на ДМА“. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОСТАВЯ без уважение искането с писмо вх. № ВСС-6310/31.05.2018 г. на председателя на Административен съд София - град за прехвърляне на средства в размер на 137 571 лева за ремонт на охладителната система от §51-00 „Основен ремонт на ДМА“ в § 52-00 „Придобиване на ДМА“. 

Мотиви: С Решение по т.2.26.1 по протокол №10/29.03.2018 г. на Пленума на ВСС са утвърдени средства  в размер на 137 571 лева по бюджетната сметка на Административен съд София - град по § 51-00 „Основен ремонт на ДМА” за 2018 г. с цел осигуряване на средства за основен ремонт на охладителна система на съдебната сграда. Предвид, че подлежащият за подмяна въздушноохлаждаем агрегат няма отделна стойност от общата стойност на сградата, разхода за ремонта следва да се извърши по §51-00 „Основен ремонт на ДМА“ и не може да бъде по § 52-00 „Придобиване на ДМА“. В допълнение, предметът на обществената поръчка за ремонт на охладителната система на съдебна сграда може бъде „доставка“, като изразходваните финансови средства за дейността се отчитат по §51-00 „Основен ремонт на ДМА“.

3.2. ИЗПРАЩА решението по т. 3.1 от настоящия протокол на Комисия „Бюджет и финанси” и на председател на Административен съд София - град, за сведение и изпълнение. 

4. ОТНОСНО: Изпълнение на Решение на Комисия „Управление на собствеността“, взето по протокол №18/30.05.2018 г., т. 2 , във връзка с реализация на обект: „Проектиране и строителство на основен ремонт и реконструкция на съществуващата сграда на Съдебната палата в гр. Пещера“, заложен в Инвестиционната програма на ВСС. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ОТМЕНЯ Решение по т. 6 на Протокол № 44 от заседание на КУС, проведено на 23.08.2017 г.  за промяна в инвестиционно намерение и промяна на обекта на „Проектиране и строителство на основен ремонт и реконструкция на съществуваща сграда на Съдебната палата в гр. Пещера“, с прогнозна стойност за инженеринг 270 000 лева.
4.2.ОДОБРЯВА промяна на инвестиционното намерение в утвърдената Инвестиционна програма на ВСС за 2018 г. в рамките на бюджетните средства за обекта, както следва:
- отпада обект инженеринг: „Проектиране и строителство на основен ремонт и реконструкция на съществуващата сграда на Съдебната палата в гр.Пещера“, с прогнозна сметна стойност 270 000 лв.
- включва обекти: „Изготвяне на инвестиционен проект във фаза „работен проект“ за основен ремонт и реконструкция на Съдебната палата в гр. Пещера“ с прогнозна стойност 29 000 лв. и обект „Основен ремонт и реконструкция на Съдебната палата в гр. Пещера“ с прогнозна стойност 241 000 лв.
4.3. Промяната по т. 4.2 да бъде отразена при актуализация на Инвестиционната програма на ВСС за 2018 г. 
4.4. ИЗПРАЩА на комисия „Бюджет и финанси“, за сведение.

-	Текущи ремонти:

5. ОТНОСНО: Писмо от председателя на Окръжен съд гр. Хасково с вх.№ ВСС-6237/30.05.2018 г. с искане за изключване от Инвестиционната програма на ВСС за 2018 г. за осигуряване на достъпна среда – проектиране и изграждане на бетонна рампа и доставка и монтаж на повдигателно съоръжение   на  стойност 36 000 лв.с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Приема за целесъобразно започване на действия от страна на председателя на Окръжен съд гр. Хасково, необходими за осигуряване на достъпна среда на хора с намалена подвижност, в т.ч. на хора с увреждания в сградата на съда.
5.2. Изключва обект Окръжен съд Хасково от Инвестиционната програма на ВСС за 2018 г. по позиция „Осигуряване на достъпна среда в имоти на съдебната власт“ – проектиране и изграждане на бетонна рампа и доставка и монтаж на повдигателно съоръжение в Окръжен съд гр. Хасково.
Мотиви: До момента не е изготвена тръжна документация за осигуряване на достъпна среда. По-нататъшното изчакване би довело до осъждане. Необходимо е изключването на съда от списъка, предоставен на „БИМ Консултинг“ ЕООД за изготвяне на тръжна документация и финансирането му отделно.
5.3. УКАЗВА на председателя на Окръжен съд гр. Хасково да актуализира подадените оферти, с цел по-прецизно определяне на необходимите средства.
5.2. ИЗПРАЩА решението по т. 5 от настоящия протокол на председателя на   Окръжен съд гр. Хасково, за действия по компетентност.

6. ОТНОСНО: Писмо от председателя на Окръжен съд гр. Габрово с вх.№ ВСС-3641/28.05.2017 г. с искане за отпускане на средства за текущ вътрешен ремонт / 32 751,34 лв.с ДДС/, и текущ ремонт на фасада /58 520 лв./с ДДС, на обща стойност 91 001,34 лв. с ДДС.
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на разход за текущ ремонт на фасада в сградата на Окръжен съд гр. Габрово е целесъобразно. Стойността на разхода е определена на  63410 лв. с ДДС съгласно най-ниската оферта - на „Гипсотехника“ ООД.
6.2. Извършването на разход за текущ ремонт на помещения в сградата на Окръжен съд гр. Габрово на стойност 33 870 лв. с ДДС не е неотложно.
6.3. ИЗПРАЩА решението по т. 6 от настоящия протокол на Комисия „Бюджет и финанси”, за  корекция на бюджета на  Окръжен съд гр. Габрово.

7. ОТНОСНО: Писмо от председателя на Окръжен съд гр. Силистра с вх.№ ВСС-4680/31.05.2017 г. с прибавени оферти към искане за отпускане на средства за наложителен текущ ремонт на настилки на стойност 10 586 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Извършването на разход за текущ ремонт на настилки в сградата на Окръжен съд гр. Силистра е наложително. Стойността на разхода е определена на  10 586 лв. с ДДС съгласно най-ниската оферта – на фирма „Билдър“ ЕООД.
7.2. ИЗПРАЩА решението по т. 7 от настоящия протокол на Комисия „Бюджет и финанси”, за  корекция на бюджета на  Окръжен съд гр. Силистра.

8. ОТНОСНО: Писмо от председателя на Районен съд гр. Тетевен с вх. № ВСС-11436/23.03.2018 г. относно ремонт на покрив и фасада на съдебната сграда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ПРИЕМА доклад относно постъпили искания  от председателя на Районен съд гр. Тетевен за осигуряване на финансови средства за  ремонт на покрив и фасада на съдебната сграда.
8.2. УКАЗВА на  председателя на Районен съд гр. Тетевен да избере и предложи вариант за ремонт на покрива и фасадата на сградата, и да представи актуални и съпоставими оферти за избрания вариант.
8.3. ИЗПРАЩА решението по т. 8 от настоящия протокол на  председателя на Районен съд гр. Тетевен, за сведение и изпълнение.

9. ОТНОСНО: Писмо от председателя на Районен съд гр. Пловдив с вх. № ВСС-3702/30.03.2018 г. с искане за отпускане на средства за текущ ремонт на коридори и стълбищни площадки в стара сграда, с вход от бул. „Шести септември” № 164.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на разход за текущ ремонт на  коридорите и стълбищните площадки от двете страни на старата сграда на съда е целесъобразен и необходим. Стойността на разхода е определена на 37 330,08 лв. /тридесет и седем хиляди триста и тридесет лева и осем ст./ с ДДС, съгласно най-ниските ценови предложения. Средствата следва да се отпуснат по параграф §10-00 „Текущ разход“. 
9.2. ИЗПРАЩА решението по т. 9 от настоящия протокол на Комисия „Бюджет и финанси”, за  корекция на бюджета на Районен съд гр. Пловдив. 

10. ОТНОСНО: Писмо от председателя на Районен съд гр. Перник с вх. № ВСС-5713/18.05.2017 г. с искане за отпускане на средства за основен ремонт – изграждане на система за видеонаблюдение /6 584,91 лв. с ДДС/ и изграждане на отоплителна инсталация /2 710,54 лв. с ДДС/, на обща стойност 9 295,45 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ОТЛАГА вземането на решение за отпускане на средства за изграждане на система за видеонаблюдение в сградата на Районен съд гр. Перник. 
Мотиви: В момента работна група към ВСС решава въпроса със строителството, ремонта и поддръжката на охранителните системи в сградите на органите на съдебната власт. Преди произнасянето й изграждането на такива системи е нецелесъобразно.

10.2. ОТЛАГА вземането на решение за отпускане на средства  за изграждане на отоплителна инсталация за две стаи в сградата на Районен съд гр. Перник. 
Мотиви: Стаите са свързани с неработещата климатична система на Административен съд гр. Перник. На 11.06.2018 год. в Административен съд гр. Перник има работна среща със строителя и ако проблемът с гаранционната климатична инсталация бъде решен, разходването на средства за отоплителна инсталация в Районен съд гр. Перник отпада. 

11. ОТНОСНО: Писмо от Председателя на Районен съд гр. Левски с вх. № ВСС-3641/29.05.2018 г. с искане за отпускане на средства за текущ ремонт – подмяна на остарялото луминесцентно осветление  на сградата с LED осветление на стойност 2 273 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ОТЛАГА вземането на решение за отпускане на средства за текущ ремонт – подмяна на остарялото луминесцентно осветление  на сградата с LED осветление  в Районен съд гр. Левски.
11.2. УКАЗВА на председателя на Районен съд гр. Левски да набави изискуемите с писмо № 91-00-070/14.05.2014 г. документи, с които следва да бъдат окомплектовани исканията за закупуване на офис оборудване, копирна техника и текущи ремонти.

ІІ. Управление на собствеността

12. ОТНОСНО: Писмо от главния прокурор на Република България за наемане на работни помещения за нуждите на Военно-следствен участък – Плевен.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ДАВА СЪГЛАСИЕ за наемане за нуждите на Военно-следствен участък Плевен на три броя помещения в гр. Плевен, пл. „Възраждане” № 1, собственост на храм „Св. Никола” – Плевен с месечна цена 200 лв.
.12.2. ПРЕДЛАГА на Пленума на Висшия съдебен съвет да упълномощи представляващия ВСС да подпише договор за наем на три броя помещения в гр. Плевен, пл. „Възраждане” № 1, собственост на храм „Св. Никола” – Плевен, с месечна наемна цена в размер на 200,00 /двеста/ лв., за нуждите на Военно-следствен участък Плевен.
12.3. ВНАСЯ предложението като редовна точка в следващото редовно заседание на Пленума на Висшия съдебен съвет.
12.4. ВЪЗЛАГА на отдел „Управление на собствеността” да предприеме необходимите действия по коригиране и съгласуване на предложения проект на договор от страна на настоятелството на храм „Св. Никола” – гр. Плевен.

13. ОТНОСНО: Писмо с вх. № 11-03-590/29.05.2018 г. на Община Петрич за бивш военен имот.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА за информация писмото на кмета на община Петрич относно желанието на Общински съвет Петрич за придобиването безвъзмездно правото на собственост на поземлен имот с идентификатор 56126.603.7778, с административен адрес гр. Петрич, ул. „Генерал Тодоров” № 1.
13.2. ОДОБРЯВА проект на писмо до министъра на правосъдието.

14. ОТНОСНО: Одобряване проект на отговор във връзка с т. 2 от писмо с вх. № ВСС-5791/21.05.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА доклада на Лидия Кирилова – главен експерт в дирекция „Управление на собствеността на съдебната власт”.
14.2. ОДОБРЯВА проект на отговор във връзка с т. І.2. от писмо с вх. № ВСС-5791/21.05.2018 г. на ръководителя на одитния екип на Сметната палата на Република България.

15. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно проект на указания до административните ръководители на съответните органи на съдебната власт, на които с решение на ПВСС е възложено стопанисването имоти от ЖФ на ВСС, с оглед разпоредбата на чл. 5, т. 2 от Правила за отдаване под наем на недвижими имоти – частна държавна собственост, предоставени в управление на ВСС за жилищни нужди.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА за запознаване проекта на Указания до административните ръководители на съответните органи на съдебната власт, на които с решение на ПВСС е възложено стопанисването на имоти от ЖФ на ВСС, с оглед разпоредбата на чл. 5, ал. 2 от Правила за отдаване под наем на недвижими имоти – частна държавна собственост, предоставени в управление на ВСС за жилищни нужди, приети с решение по т. 56 от протокол № 12/26.04.2018 г. на ПВСС.
15.2. ВЪЗЛАГА на отдел „Управление на собствеността” да бъдат комплектовани всички решения на КУС и Пленума на ВСС, както и приети правила, указания и др. документи, касаещи ведомствения жилищен фонд, като същите бъдат качени във вътрешната поща, в папка „Заседания на КУС”.

Допълнителни точки, включени за разглеждане
в заседание на Комисия „Управление на собствеността”

16. ОТНОСНО: Доклад от Надя Горгорова – младши експерт – икономист в отдел „Управление на собствеността” относно непогасени задължения на Министерство на правосъдието към Община Пловдив.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ПРИЕМА за сведение доклада на Надя Горгорова - младши експерт – икономист в отдел „Управление на собствеността” към дирекция „Управление на собствеността на съдебната власт” на АВСС.
16.2. НЕ ДАВА СЪГЛАСИЕ да бъде поет финансов ангажимент от бюджета на Висш съдебен съвет, относно непогасени задължения на Министерство на правосъдието към Община Пловдив за лихви за просрочие на данък върху недвижимите имоти и лихви за просрочие на такси за битови отпадъци за периода 2015 г. в общ размер на 113,95 лв.
16.3. ИЗПРАЩА решението по т. 16 от настоящия протокол ведно с преписката в нейната цялост на Комисия „Бюджет и финанси” по компетентност.

17. ОТНОСНО: Изпълнение на решения по т. 9 от Протокол № 18/30.05.2018 г. от заседание на Комисия „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ВЪЗЛАГА на отдел „Управление на собствеността” да събере и предложи на КУС за одобрение три оферти от специализирани фирми за извършване на проверката.

18. ОТНОСНО: Писма с вх. рег. №№ ВСС-5879/22.08.2018 г. и ВСС-5879/11.06.2018 г. от председателя на Окръжен съд гр. Разград с искане за отпускане на средства за изработване, монтаж и непредвидени СМР по подмяна на входна врата на Съдебната палата в гр. Разград, пл. „Независимост“ № 1.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. Извършването на разход за основен ремонт за изработка, доставка и монтаж на двукрила входна врата с витраж, и съпътстващите дейности по демонтажа е целесъобразен и необходим. Стойността на общия разход е определена на 5 646,91 /пет хиляди шестстотин четиридесет и шест лева и 91 ст./ лв. с ДДС. 
18.2. ИЗПРАЩА решението по т. 18 от настоящия протокол на Комисия „Бюджет и финанси”, за  корекция на бюджета на Окръжен съд гр. Разград. 

19. ОТНОСНО: Доклад от Надежда Петрова – старши експерт – икономист в дирекция „Управление на собствеността на съдебната власт” относно молба за достъп до обществена информация от г-жа Цветелина Янкова от „Правен свят”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ОДОБРЯВА изготвеният доклад – отговор по постъпила молба за достъп до обществена информация от г-жа Цветелина Янкова от „Правен свят”.
19.2. ИЗПРАЩА на дирекция „Правна” доклад – отговор по постъпила молба за достъп до обществена информация от г-жа Цветелина Янкова от „Правен свят”.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/
								           ЕВГЕНИ ДИКОВ